32002D0853
L 299/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 октомври 2002 година
относно позицията на Европейската общност за адаптирането към техническия прогрес на Правила № 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 и 113 на Икономическата комисия за Европа на Организацята на обединените нации
(2002/853/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, за оборудването и частите, които могат да бъдат монтирани или използвани на колесните превозни средства и за условията за взаимно признаване на одобренията, издадени съгласно тези предписания (1), и по-специално член 4, параграф 2, първо тире от него,
като има предвид, че:
(1)
Когато едно предложение за адаптиране в съответствие с техническия прогрес на правило на Икономическата комисия за Европа към Организацията на обединените нации, приложено към ревизираното споразумение от 1958 г., правилото, което обвързва Общността по силата на разпоредбите на приложение II към Решение 97/836/ЕО, се подлага на гласуване от административния комитет, създаден съгласно член 1, параграф 2 от посоченото споразумение, гласът, който Комисията трябва да даде, може да бъде приет в съответствие с процедурата, приложима към техническите адаптации на директивите, свързани с типовото одобрение на моторни превозни средства.
(2)
Предвид натрупания опит и развитието на техниката е необходимо да се адаптират изискванията към някои елементи или характеристики, които са предмет на Правила ИКЕ/ООН № 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 и 113.
(3)
Мерките, предвидени в настоящото решение, са съобразени със становището на Комитета за адаптация към техническия прогрес, създаден с Директива 70/156/ЕИО на Съвета от 6 февруари 1970 г. за сближаване на законодателствата на държавите-членки по отношение на типовото одобрение на моторни превозни средства и техните ремаркета (2), последно изменена с Директива 2001/116/ЕО на Европейския парламент и на Съвета (3),
РЕШИ:
Член единствен
Европейската общност гласува в полза на документите, изброени в приложението, на заседанието на административния комитет, състояло се на 12 ноември 2002 г. по време сто двадесет и осмото заседание на Световния форум за хармонизация на правилата за превозните средства на Икономическата комисия за Европа към Организацията на обединените нации или, ако е необходимо, когато те бъдат подложени на гласуване на някое следващо заседание.
Съставено в Брюксел на 29 октомври 2002 година.